จม.เปิดผนึก: เรียกร้องสื่อมวลชนแสดงความรับผิดชอบ ต่อเหตุการณ์กราดยิงที่โคราช
เรียน สื่อมวลชนทุกแขนงจรรยาบรรณสื่อ คือ หลักการอันถือเป็นแนวทางขั้นพื้นฐานของสื่อมวลชน ถูกสร้างขึ้นมาเพื่อเป็นแนวทางปฏิบัติให้สื่อมวลชนทำหน้าที่อย่าง มีความรับผิดชอบต่อสังคม ไม่ละเมิดสิทธิและเสรีภาพของผู้อื่น รวมถึง ก่อให้เกิดประโยชน์แก่สังคมสูงสุดจรรยาบรรณสื่อ ประกอบไปด้วย เรื่องสำคัญขั้นพื้นฐานอยู่หลายประการ เช่น สื่อมวลชนจะต้องปฏิบัติหน้าที่ตนเองในขอบเขตที่เหมาะสม จะต้องไม่ละเมิดสิทธิส่วนบุคคลของผู้อื่น จะต้องหลีกเลี่ยงสิ่งใดก็ตามที่อาจนำไปสู่อาชญากรรม ความรุนแรง หรือความไม่สงบ จะต้องพร้อมที่จะแก้ไขความผิดพลาดเสมอ เป็นต้นจรรยาบรรณสื่อ ถือเป็น จริยธรรมแห่งวิชาชีพ ที่ถูกระบุเอาไว้ในมาตรา 35 ของรัฐธรรมนูญแห่งราชอาณาจักรไทย พุทธศักราช 2560 ในฐานะที่เป็น เงื่อนไขสำคัญ สำหรับการใช้เสรีภาพในการเสนอข่าวสารของสื่อมวลชน ซึ่งหมายความว่า สื่อจะใช้เสรีภาพในการนำเสนอข้อมูลข่าวสารโดยไม่คำนึงถึง จรรยาบรรณสื่อ มิได้จากเหตุการณ์กราดยิงที่โคราช แสดงให้เห็นถึง ความตกต่ำของสื่อมวลชน อย่างชัดเจน สื่อมวลชนหลายแห่งรายงานข่าวอย่าง ไร้จรรยาบรรณ ในรูปแบบต่างๆ เช่น การโทรศัพท์ไปสัมภาษณ์ครอบครัวของผู้เสียชีวิตอย่างทันท่วงที การไปเฝ้ารอสัมภาษณ์ครองครัวของผู้ก่อเหตุ การรายงานข้อมูลที่ซ่อนตัวของผู้ประสบเหตุใน Terminal 21 การรายงานข้อมูลการปฏิบัติงานของเจ้าหน้าที่รัฐอย่างละเอียด เป็นต้น จนส่งผลให้เกิดความเสียหายด้านต่างๆ ทั้งต่อเจ้าหน้าที่รัฐผู้ปฏิบัติหน้าที่ ผู้ประสบเหตุและครอบครัว รวมถึงภาพลักษณ์ของประชาชนที่มีต่อสื่อมวลชนเองเสรีภาพของสื่อ อันถือเป็นหนึ่งในขอบข่ายของเสรีภาพในการแสดงความคิดเห็น (Freedom of Speech) ต้องอยู่บนพื้นฐานของ จริยธรรมแห่งวิชาชีพ และ การเคารพซึ่งสิทธิและเสรีภาพของผู้อื่น เป็นสำคัญ สื่อควรพัฒนาตนในฐานะ วิชาชีพเพื่อประชาชน มิใช่เพียง กิจการธุรกิจอันแสวงหาความนิยมและผลกำไร รวมถึงสื่อต้องรับผิดชอบข่าวสารที่ตนนำเสนอในฐานะ ข้อมูลของประชาชน มิใช่เพียง ข้อมูลเพื่อผลสำเร็จทางธุรกิจผมขอเรียกร้องให้สื่อ แสดงความรับผิดชอบ ต่อเหตุการณ์ต่างๆ อัน ไร้จรรยาบรรณ ที่เกิดขึ้นในเหตุการณ์กราดยิงที่โคราชครั้งนี้ รวมถึงต้อง สร้างความเชื่อมั่น ให้แก่ประชาชนว่า จะพัฒนามาตรฐานของสื่อ และจะป้องกันไม่ให้มีเหตุการณ์ไร้จรรยาบรรณในลักษณะต่างๆ เกิดขึ้นอีกอย่าให้ เสื่อม ไปมากกว่านี้เลยครับด้วยความเคารพต่อ เสรีภาพการแสดงออกสิทธิกานต์ ธีระวัฒนชัยประชาชนคนไทยคนหนึ่ง12 ก.พ. 2563
เรียน สื่อมวลชนทุกแขนง จรรยาบรรณสื่อ คือ หลักการอันถือเป็นแนวทางขั้นพื้นฐานของสื่อมวลชน ถูกสร้างขึ้นมาเพื่อเป็นแนวทางปฏิบัติให้สื่อมวลชนทำหน้าที่อย่าง มีความรับผิดชอบต่อสังคม
สิทธิกานต์ ธีระวัฒนชัย,เสรีภาพสื่อ,กราดยิงโคราช,สื่อมวลชน